《秋夜偶成》
宋代·陈著

小筑尘嚣外，清标秋气中。
荻花浑妒月，梧叶已嫌风。
钓箔惊檐马，册灯觅候虫。
困来还倚竹，此意有谁同。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。